19/02/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29555. Solicitude de concesión de augas públicas presentada pola Comunidade de Usuarios de Lamas (Teo)

Expediente: DH. A15.29555 Fadma Bamio Mañanos, co DNI XXXXXXXXX, en representación da Comunidade de Usuarios de Lamas, solicita de Augas de Galicia a concesión administrativa dun aproveitamento de augas públicas coas seguintes características: SOLICITANTE: Comunidade de Usuarios Lamas CAUDAL: 0,34 litros/segundo DESTINO: Doméstico e rega ORIXE: 5 mananciais LUGAR: Lamas (parcelas 395, 407, 418 do polígono 515 do catastro de rústica) PARROQUIA: Cacheiras (San Simón de Ons) CONCELLO: Teo (A coruña) Aproveitamento de 5 mananciais para o abastecemento das vivendas e rega das parcelas dos usuarios da Comunidade, situadas no lugar de Lamas. As instalacións contan con dous ramais independentes. O primeiro ramal, “Costa de Lamas”, consta da captación do manancial situado na parcela 395, polígono 515, mediante a colocación dun tubo de drenaxe que conflúe nunha arqueta colectora, da que parte tubo de PE de 50 mm. de diámetro cara a caseta de depósitos, situada a uns 140 m., na parcela 379, polígono 515. A caseta contén 8 depósitos de 1.000 litros de capacidade, dos que parten tubaxes de PE cara as vivendas e parcelas a abastecer. O segundo ramal, “Lamas-Queimados”, consta de 4 mananciais. Os tres primeiros están situados na parcela 407, polígono 515, e son captados mediante tres tubos de PE que conflúen nunha arqueta colectora circular, de 25 cm. de diámetro e 50 cm. de profundidade, situada na parcela 409, polígono 515. Desta parte un tubo de PE de 40 mm. De diámetro cara a caseta de depósitos, situada a uns 440 m. O outro manancial está situado na parcela 418, polígono 515, e consiste nunha galería de 1 m. de ancho e 6 m. de longo que acaba nunha arqueta colectora de aros prefabricados de formigón de 1 m. de profundidade, dende a que parte un tubo de PE de 40 mm. De diámetro cara a caseta de depósitos, situada a uns 210 m. A caseta de depósitos atópase en terreos de dominio público, e é de fábrica de ladrillo recebado e illado. Contén 10 depósitos individuais de 5.800 litros de capacidade. Dende 9 deles parten tubos de PE de 40 mm. De diámetro cara as vivendas e parcelas a abastecer. O último depósito recolle a auga sobrante, e do mesmo parte tubo de PE de 40 mm. de diámetro cara un corgo de formigón coas medidas 7 x 1,5 x 0,5 m. e 4.000 litros de capacidade, situado próximo ás vivendas, e que á súa vez reborda a un regato próximo. O presente anuncio ten por obxecto abrir a regulamentaria información pública que prescribe o artigo 109 do regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Teo ou nas oficinas deste servizo, situadas na rúa Tomiño, nº 16 – baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 5 de febreiro de 2014 O xefe do servizo territorial Ángel Gómez Rey